B4-0062, 0067 και 0103/95

Ψήφισμα σχετικά με τη Διεθνή Δεκαετία των αυτοχθόνων πληθυσμών του κόσμου

Το Ευρωπαϊκό Κοινοβούλιο,

Α. έχοντας υπόψη τη διακήρυξη της Διάσκεψης των Ηνωμένων Εθνών στη Βιέννη τον Ιούνιο του 1993 για τα δικαιώματα των αυτοχθόνων πληθυσμών,

Β. εκφράζοντας την ανησυχία του για τις συνεχιζόμενες παραβιάσεις των ανθρωπίνων δικαιωμάτων σε πολλά μέρη του κόσμου,

Γ. έχοντας υπόψη ότι η Διεθνής Δεκαετία των Αυτοχθόνων Πληθυσμών οφείλει να συμβάλει ιδιαίτερα στη βελτίωση των συνθηκών διαβίωσής τους, να διατηρήσει την πολιτιστική τους ταυτότητα και να ενισχύσει τη διεθνή συνεργασία σε τομείς που τους αφορούν άμεσα, όπως τα ανθρώπινα δικαιώματα, το περιβάλλον, η ανάπτυξη, η παιδεία και η υγεία,

Δ. καλωσορίζοντας θερμά τη διεύρυνση της Ένωση και την κατά συνέπεια συμπερίληψη πολλών από τους Λάπωνες στην Ευρωπαϊκή Ένωση,

Ε. σημειώνοντας την ευθύνη της Ευρωπαϊκής Ένωσης απέναντι στους αυτόχθονες πληθυσμούς που ζουν στις υπερπόντιες χώρες και εδάφη των κρατών μελών,

ΣΤ. σημειώνοντας ότι η κοινοτική συμφωνία εταιρικής σχέσης με την Ομοσπονδία της Ρωσίας θα παράσχει ευκαιρίες για την Ευρωπαϊκή Ένωση να προωθήσει τη βελτίωση των συνθηκών διαβίωσης πολλών αυτοχθόνων πληθυσμών,

Το Ευρωπαϊκό Κοινοβούλιο,

1. χαιρετίζει τη Δεκαετία των Αυτοχθόνων Πληθυσμών που ανακήρυξαν τα Ηνωμένα Έθνη ως σύμβολο για τη συμμετοχή των πληθυσμών αυτών στη διεθνή αναγνώριση των δικαιωμάτων τους[semigr ]

2. θεωρεί ότι οι αυτόχθονες πληθυσμοί μπορούν, λόγω των γνώσεων τους για το περιβάλλον και την ανάπτυξη της περιοχής τους, να διαδραματίσουν σημαντικό ρόλο και για το σκοπό αυτό θα πρέπει να τους δοθεί η δυνατότητα της υλοποίησης μια σταθερής και οικολογικής ανάπτυξης[semigr ] θεωρεί συνεπώς απαραίτητη την ενίσχυση της συμμετοχής τους σε διεθνές και εθνικό επίπεδο καθώς και την προστασία του ξεχωριστού τρόπου ζωής τους[semigr ]

3. επαναλαμβάνει το αίτημά του προς το Συμβούλιο και την Επιτροπή να αναπτύξουν μία συναφή πολιτική για την εν λόγω δεκαετία σε στενή συνεργασία με τους αυτόχθονες πληθυσμούς και τους ΜΚΟ και το συντονιστή των Ηνωμένων Εθνών για τη Δεκαετία[semigr ]

4. καλεί ως εκ τούτου το Συμβούλιο και την Επιτροπή να εκπονήσουν ανακοίνωση και να καθορίσουν πολυετές πρόγραμμα δράσης που θα έχει ως επίκεντρο την ενίσχυση της αύξησης των αναπτυξιακών δυνατοτήτων στις ίδιες τις αυτόχθονες κοινωνίες[semigr ]

5. καλεί το Συμβούλιο και την Επιτροπή να συμπεριλάβουν ειδικές παραγράφους για τους αυτόχθονες πληθυσμούς στις μελλοντικές συμφωνίες συνεργασίας και εμπορίου μεταξύ της Ευρωπαϊκής Ένωσης και των τρίτων χωρών ώστε να εγγυηθούν τα δικαιώματά τους[semigr ]

6. καλεί το Συμβούλιο να εκπονήσει κοινή θέση για τους αυτόχθονες πληθυσμούς η οποία θα συμπεριληφθεί στα αποτελέσματα της Διάσκεψης Κορυφής για την κοινωνική ανάπτυξη[semigr ]

7. ζητεί από το Συμβούλιο να εγκρίνει επίσης κοινή θέση σχετικά με το Σχέδιο Διακήρυξης του ΟΗΕ για τα Δικαιώματα των Αυτοχθόνων Πληθυσμών που θα παρουσιαστεί κατά την επόμενη συνεδρίαση της Επιτροπής Ανθρωπίνων Δικαιωμάτων του ΟΗΕ και να προωθήσει την έγκριση αυτής της Διακήρυξης εντός της Δεκαετίας[semigr ]

8. καλεί το Συμβούλιο και την Επιτροπή να δημιουργήσει ένα όργανο που θα συμπεριλάβει τη διαβούλευση και τη συμμετοχή των αυτοχθόνων πληθυσμών στις αποφάσεις σχετικά με τη χρηματοδότηση αναπτυξιακών προγραμμάτων που τους αφορούν[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τον ΟΗΕ και τις κυβερνήσεις των κρατών μελών.